[{"text_idx": "#000001", "text": "JA\u0308LLE! Ta\u0308nao\u0303htust \u201eKuuuurijat\u201c tahetakse a\u0308ra keelata (45)"}, {"text_idx": "#000002", "text": "Saatejuht Katrin Lust kirjeldas mo\u0308o\u0308dunud na\u0308dalal sotsiaalmeedias, kuidas talle tungiti na\u0308dal tagasi kallale keset korteriu\u0308histu koosolekut. \"La\u0308ksin filmima u\u0308ht konfliktset Tallinna korteriu\u0308histu koosolekut, kus u\u0308ritati kaaperdada ha\u0308a\u0308lteenamust korteriu\u0308histus. Olin seal ajakirjanikuna ja mul oli ka korteriomaniku volitus. U\u0308hel hetkel aga surus see mees mulle rindkeresse oma rusika ja keeras seda nagu kruvikeerajat ta\u0308ie jo\u0303uga. Olen juhtunust s\u030cokis,\" kirjutas Lust."}, {"text_idx": "#000003", "text": "Tema va\u0308idetav ru\u0308ndaja su\u0308u\u0308distab Lusti aga valetamises ja laimamises ning on esitanud saate vastu kohtuhagi. Saade jo\u0303uab ku\u0308ll ta\u0308na o\u0303htul loodetavasti eetrisse."}, {"text_idx": "#000004", "text": "\u201eSaadet u\u0308ritatakse keelata kohtu teel ja nende peamine argument on see, et me filmisime justkui vastu nende tahet korteriu\u0308histu erakorralisel u\u0308ldkoosolekul, mille kutsus kokku a\u0308ripinna omanik. Siinkohal on oluline mainida, et tegu oli avaliku koosolekuga ja meil olid korteriomanike volitused. Lisaks tegid majaelanikud ettepaneku viia koosolek muule pinnale, kuid sellega a\u0308ripinna omanikud no\u0303us ei olnud,\u201c kommenteeris Lust."}, {"text_idx": "#000005", "text": "Ta\u0308nao\u0303htuses saates ra\u0308a\u0308givad Liivalaia 5 korteriu\u0308histu liikmed ja elanikud \u201eKuuuurijale\u201c, kuidas nad on aastaid kohtus ka\u0308inud maja alumisel korrusel asuva Du\u0308namo poe omanikega."}, {"text_idx": "#000006", "text": "\u201eIga lugu, mille ma ette vo\u0303tan, on minu jaoks ta\u0308htis ja see ta\u0308hendab ka seda, et iga looga na\u0308en ma na\u0308dalaid kui mitte mitu kuud vaeva. Seda lugu hakkasin ma tegema juba juuni lo\u0303pus. Aga minu to\u0308o\u0308 ja vaev ei ole nii ta\u0308htsad kui inimeste mured, kes selles kortermajas peavad elama. Kujutage ette, kui te elate kortermajas, mis on viimase ku\u0308mne aasta jooksul kulutanud kohtus ka\u0308imistele ja o\u0303igusabile u\u0308le 50 000 euro. Kujutage ette, kui maja allkorrusel asuv a\u0308ripind ei soovi kommunaalkulusid maksta enne, kui olete jo\u0303udnud no\u0303udega riigikohtuni va\u0308lja. Ko\u0303ige selle maksavad ju kinni nii maja noored kui vanad elanikud omast taskust,\u201c kommenteeris Lust."}, {"text_idx": "#000007", "text": "Lugu pa\u0308a\u0308dis sellega, kui u\u0308histu liikmed avastasid u\u0308hel hetkel, et a\u0308ripinnale on tekkinud 69 uut korteromandit ehk ta\u0308pselt kaks korteromandit rohkem kui on kogu majas kortereid kokku. Kuidas sai a\u0308ripind kortermaja u\u0308le kontrolli? Tallinna abilinnapea Aivar Riisalu usub, et seadusandja peaks endale to\u0303siselt otsa vaatama, kui sellised juhtumid on meie riigis vo\u0303imalikud. Tallinna linna volikogu liige ja revisjoni komisjoni esinaine Helve Sa\u0308rgava aga va\u0308idab, et taolised kaaperdamised ei ole enam harv na\u0308htus. So\u0303na saab ka sotsiaalministeeriumi asekantsler Sten-Andreas Ehrlich ja paljud teised. Millise otsuse langetab kohus?"}, {"text_idx": "#000008", "text": "\u201eKu\u0308ll aga on mul seoses selle saatega hea meel selle u\u0308le, et Tallinna linnavalitsus on teinud saate po\u0303hjal justiitsministeeriumile ettepaneku seadust muuta, et sarnaseid olukordi rohkem ei tekiks. Samamoodi nagu on Liivalaia 5 tehtud uued korteromandid, vo\u0303iks teha postkastidest korteromandid, sest muud piirangut a\u0308ripinnal sisuliselt ei ole, kui et korteromandile peab olema ligipa\u0308a\u0308s u\u0308ldkasutatavast ruumist,\u201c so\u0303nas Lust."}, {"text_idx": "#000009", "text": "Saate teises pooles keskendub Lust pa\u0308a\u0308steinglitele. Boris ja Sergei on otsustanud teha kahekesi korda vana Valga juudi surnuaia. Mehed veedavad suure osa oma ajast just kalmistul haud haua kaupa neid samblast puhastades ja oma enda rahakotist seda ko\u0303ike toetades. Soome kirjanik Juhani Tammineni so\u0303nul on selline olukord kurb ja riik peaks iidsete pu\u0308hapaikade korrashoidu toetama nii nagu tehakse seda Soomes."}, {"text_idx": "#000010", "text": "\u201eKuuuurija\u201c ta\u0308na kell 20.00 TV3s!"}]